**ПРАВИЛА ЗА ИЗМЕНЕНИЕ И ДОПЪЛНЕНИЕ НА**

**Правила за условията и реда**

**за ПРИЛАГАНЕ НА ЧЛ. 4, АЛ. 1, АЛ. 2 и АЛ. 3 ОТ ЗАКОНА ЗА БЮДЖЕТА НА   
НАЦИОНАЛНАТА ЗДРАВНООСИГУРИТЕЛНА КАСА ЗА 2022 г.,   
ПРИЕТИ С РЕШЕНИЕ НА НАДЗОРНИЯ СЪВЕТ НА НЗОК**

**№ РД-НС-04-32 ОТ 21.03.2022 Г. И ДОПЪЛНЕНИ С РЕШЕНИЯ № РД-НС-04-44/14.04.2022 г. И № РД-НС-04-89/30.08.2022 г.**

**§ 1.**  В преходните и заключителните разпоредби се добавят нови параграфи:

§ 6. (1) За месец на дейност декември 2022 г. Надзорният съвет на НЗОК утвърждава на изпълнителите на БМП индикативни стойности за дейностите по чл. 5, ал. 1, т. 1 и месечни стойности за дейностите по чл. 5, ал. 1, т. 2, равни на утвърдените стойности от НС на НЗОК с Решение № РД-НС-04-107 от 10.10.2022 г. – дейност м. ноември 2022 г. (заплащана м. декември 2022 г.) по РЗОК, увеличени с 8%, съгласно увеличените цени по КП, КПр и АПр от Договор № РД-НС-01-4-15 от 23.11.2022 г. за изменение и допълнение на Националния рамков договор за медицинските дейности между Националната здравноосигурителна каса и Българския лекарски съюз за 2020-2022 г.

(2) За медицински изделия, прилагани в болничната медицинска помощ, и за лекарствени продукти за лечение в условията на болнична медицинска помощ, които НЗОК заплаща извън стойността на оказваните медицински услуги, приложени през месеци на дейност ноември и декември 2022 г., Надзорният съвет на НЗОК утвърждава на изпълнителите на БМП индикативни стойности, равни на утвърдените стойности за дейност месец октомври 2022 г.

§ 7.Неразделна част от настоящите правила е видът и формата на „Допълнение към част Б на Приложение № 2 „Стойности за заплащане през 2023 г. на обеми на дейностите в БМП, на медицинските изделия в БМП и на лекарствените продукти за лечение в условията на БМП, които НЗОК заплаща извън стойността на оказваните медицински услуги“ към индивидуалните договори с изпълнителите за извършване дейност за БМП, по реда на НРД за 2020 - 2022 г.“

**ПРЕХОДНА И ЗАКЛЮЧИТЕЛНА РАЗПОРЕДБА**

**§ 2.** Настоящите правила допълват Правилата, приети с решение на Надзорния съвет № РД-НС-04-32 от 21.03.2022 г., допълнени с решения на Надзорния съвет № РД-НС-04-44/14.04.2022 г. и РД-НС-04-89/30.08.2022 г.